| Cechanovecaslenk. *Ciechanowiec* |
| --- |
|              |
| *Cechanoveco Kristaus Dangun Žengimo cerkvė* |
|  |
| 

CechanovecasCechanovecas

52°40′44″š. pl. 22°29′56″r. ilg.﻿ / ﻿52.679°š. pl. 22.499°r. ilg.﻿ / 52.679; 22.499﻿ (Cechanovecas)Koordinatės: 52°40′44″š. pl. 22°29′56″r. ilg.﻿ / ﻿52.679°š. pl. 22.499°r. ilg.﻿ / 52.679; 22.499﻿ (Cechanovecas) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Lenkijos vėliava Lenkija |
| **Vaivadija** | Palenkės vaivadija Palenkės vaivadija |
| **Apskritis** | Mazovijos Vysokio apskritis |
| **Valsčius** | Cechanoveco valsčius |
|  |
| **Gyventojų** (2009) | 4 946  |
| **Plotas** | 26,01 km² |
| **Tankumas** (2009) | 190 žm./km² |
|  |
| **Pašto kodas** | PL 18-230 |
| **Tinklalapis** | www.ciechanowiec.pl/ |

**Cechanòvecas**  (lenk. *Ciechanowiec*) – miestas Lenkijos šiaurės rytuose, Cechanoveco valsčiuje, Mazovijos Vysokio apskrityje, Palenkės vaivadijoje. Per miestą teka Nužeco upė, kuri dalina miestą į dvi dalis. Mieste įsikūręs Cechanoveco dekanatas. Miestui priklauso Cechanovčiko kaimas. Per miestą eina vaivadijos kelias Nr. DW690, vaivadijos kelias Nr. DW681 ir vaivadijos kelias Nr. DW694.

Žemės ūkio muziejus

Istorija
--------

Nuo V a. pr. m. e. iki X a. šiose vietovėse gyveno lietuviams artima baltų gentis - jotvingiai. Nuo XIII a.-XIV a. iki 1513 m. priklausė Lietuvos Didžiosios Kunigaikštystės Trakų vaivadijai, nuo 1513 m. iki 1569 m. Liublino unijos Palenkės vaivadijai. 1429 m. Lietuvos Didysis kunigaikštis Vytautas Didysis gyvenvietei suteikė Magdeburgo teises ir Cechanoveco miesto herbą. 1446 m. įkurta Cechanoveco Šv. Trejybės parapija. XVI a. gyvenvietė priklausė Kiškų šeimai. XVI a. *Trakų kaštelionas* Petras Kiška dešinėje Nužeco upės pusėje pasistatė sau pilį. XVI a. įkurta Cechanoveco Kristaus Dangun Žengimo parapija. Nuo 1569 m. iki 1795 m. buvo Abiejų Tautų Respublikos Mažosios Lenkijos provincijos Palenkės vaivadijos valdose. XVII a. įkurtos Cechanoveco Seniausios žydų kapinės. 1617-1642 m. Mikalojus Kiška II sutvirtino pilies gynybines sienas. Pilis buvo sugriauta Švedų tvano metu. 1736-1739 m. pastatyta *Šv. Trejybės* bažnyčia. XIX a. įkurtos Cechanoveco Senosios žydų kapinės.

Nuo 1795 m. iki 1807 m. priklausė Prūsijos karalystės Naujosios Rytų Prūsijos Balstogės departamentui. Dešinioji miesto dalis 1807-1815 m. priklausė Varšuvos kunigaikštystės Lomžos departamentui, 1816-1837 m. Rusijos imperijos Lenkijos Kongreso karalystės Augustavo vaivadijai, 1837-1866 m. Augustavo gubernijai, 1867-1914 m. Lomžos gubernijai. Kairioji miesto dalis 1807-1842 m. priklausė Rusijos imperijos, Balstogės sričiai, 1842-1914 m. Gardino gubernijai. 1870 m. iš gyvenvietės buvo atimtos miesto teisės. 1884 m. pastatyta Cechanoveco Kristaus Dangun Žengimo cerkvė. XIX a. pabaigoje pastatyta Cechanoveco sinagoga. Tuo metu miestelis priklausė Mazovijos apskrities Kliukovo valsčiui, vėliau buvo Skužeco valsčiuje.

Nuo 1914 m. iki 1919 m. priklausė Vokietijos imperijai. 1919-1939 m. priklausė Lenkijos tarpukario Balstogės vaivadijai. Po I pasaulinio karo 55 % miesto gyventojų buvo žydai. 1921 m. mieste buvo 573 namai ir 5,579 gyventojai, iš kurių 2,301 vyras ir 2,648 moterys. 2522 žydai, 2389 lenkai, 22 vokiečiai, 11 gudų ir 3 rusai. Iki II pasaulinio karo mieste veikė Cechanoveco Naujosios žydų kapinės. 1938 m. buvo sujungtos kairioji ir dešinioji miesto dalys į vieną bendrą miestą. 1939-1941 m. priklausė Tarybų Sąjungos Baltarusijos TSR, Balstogės srities, Cechanoveco rajonui. 1941-1944 m. priklausė Trečiojo reicho, Balstogės sričiai. Nuo 1945 m. priklauso Lenkijai. 1945-1999 m. priklausė Balstogės vaivadijai. 1962 m. įkurtas Cechanoveco žemės ūkio muziejus. 1998 m. birželio 29 d. įkurta Cechanoveco Fatimos Marijos Dangun Žengimo parapija.

Gyventojai
----------

Miesto gyventojų skaičiaus raida nuo 1580 metų:

Galerija
--------

* Žemės ūkio muziejusŽemės ūkio muziejus
* Jono Nepomuko skulptūraJono Nepomuko skulptūra
* Miesto tvenkinysMiesto tvenkinys
* Žydų kapinėsŽydų kapinės
* 1942 m. nužudytų miesto gyventojų kapinės1942 m. nužudytų miesto gyventojų kapinės

Tarptautinis bendradarbiavimas
------------------------------

* Lietuva Dotnuva, Lietuva;
* Vokietija Rosbach vor der Höhe, Vokietija.

Šaltiniai
---------

1. ↑  Pasaulio vietovardžių žodynas. – Vilnius, Mokslo ir enciklopedijų leidybos institutas, 2006–2014. (VLKK versija)
2. ↑  *Ciechanowiec*. Słownik geograficzny Królestwa Polskiego i innych krajów słowiańskich, T. I (Aa — Dereneczna). Warszawa, 1880, 677 psl. **(**lenk.**)**

* Oficialus miesto tinklalapis (lenk.)
* Neoficialus miesto tinklalapis (lenk.) Archyvuota kopija 2012-06-05 iš Wayback Machine projekto.
* Miesto vaizdinė medžiaga (lenk.) Archyvuota kopija 2014-04-29 iš Wayback Machine projekto.
* Miesto žydų istorija (lenk.) Archyvuota kopija 2016-03-05 iš Wayback Machine projekto.

Literatūra
----------

* Leszek Kajzer "Leksykon Zamków w Polsce" wyd. Arkady, Warszawa 2001, s.132
* N. D. Tomaszewski, Historia Ciechanowca do roku 1947, Ciechanowiec 2008, strony: 80, 92, 137, 211, 349, 352
* L. Butlewski, Żydzi w Ciechanowcu w XVIII–XIX wieku. Część 1

|  |  |  |  |  |
| --- | --- | --- | --- | --- |
| 

| Ž • A • RCechanoveco valsčiaus gyvenvietės |
| --- |
|  |
| 
Antoninas • Bujenka • Cechanovčikas • Cechanovecas • Čaje Bagnas • Čaje Vulka • Dombčinas • Gajas • Kobusai • Koce Basiai • Koce Piskulai • Koce Schabai • Kosiorkai • Kostušin Kolonija • Kozažė • Kulakai • Lempicė • Malecas • Novodvorai • Pobikrai • Pžibišinas • Radziševo Krulė • Radziševo Senčuchas • Radziševo Sobiechovas • Radziševo Starė • Skužecas • Tvorkovicė • Tžaskai • Vina Chrolai • Vina Pošvientna • Vina Stara • Vina Vilkai • Vina Vipichai • Vojtkovice Dadai • Vojtkovice Glina • Vojtkovice Starė • Zadobžė  |  |

 |